En amzer-ze, eleiz a gristenien a goueze sklavourien etre daouarn ar Vorianed. Eun niver bras aneze a varve en kreiz ar poaniou skrijusan; gwerzet a vezent er marchad evel loened; laket e vezent hanter-noaz da labourât epad an de, dindan heol bero an Afrik, ha pa ne felle ket deze nach Jezuz-Krist, e vezent krouget, devet en beo, staget en pign a-bouez o diskoa pe a-bouez o zreid, ha lezet da vervel er stumm-ze.